gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
મ્યુઝિક કાર્યક્રમ પત્યો કે તરત જ થયો અટૅક
બ્રિટનમાં પહેલી વાર ફિદાયીન ત્રાટક્યો, પોલીસે એકની કરી ધરપકડ, ભારતીય હાઈકમિશને શરૂ કર્યો ઈમર્જન્સી નંબર
બ્રિટનના મૅન્ચેસ્ટરમાં અમેરિકન પૉપસ્ટાર અરિયાના ગ્રાન્ડેની કૉન્સર્ટ સોમવારે રાતે પૂરી થઈ એ પછી તેના ફૅન્સ સ્ટેડિયમની બહાર નીકળી રહ્યા હતા ત્યારે એક આત્મઘાતી બૉમ્બરે ખુદને ફૂંકી મારતાં થયેલા જોરદાર વિસ્ફોટમાં બાળકો સહિત કમસે કમ બાવીસ લોકોનાં મોત થયાં હતાં અને ૫૯ અન્ય ઘવાયા હતા. બ્રિટનમાં ૨૦૦૫ની સાતમી જુલાઈએ કરવામાં આવેલા હુમલા પછીનો આ સૌથી ઘાતક આતંકવાદી અટૅક છે.
લંડનના સમય અનુસાર સોમવારે રાતે સાડાદસ વાગ્યે અને ભારતીય સમય અનુસાર મંગળવારે મળસકે ત્રણ વાગ્યે આ ઘટના બની હતી. ૨૧,૦૦૦ પ્રેક્ષકોને સમાવવાની ક્ષમતા ધરાવતા મૅન્ચેસ્ટર અરીનાના ફૉયર એરિયામાં વિસ્ફોટ થયો હતો.
આ હુમલાની જવાબદારી ISએ સ્વીકારી છે અને આ હુમલા બાબતે પોલીસે ૨૩ વર્ષના એક યુવકની ધરપકડ કરી છે. તે યુવકની ઓળખ જાહેર કરવામાં નથી આવી.
પોલીસે દાવો કર્યો હતો કે આ હુમલો કોણે કરાવ્યો હતો એ અમે શોધી કાઢ્યું છે અને આ હુમલા માટે જવાબદાર લોકોની ટૂંક સમયમાં ધરપકડ કરવામાં આવશે.
માર્યા ગયેલા બાવીસ લોકો પૈકીના બેની ઓળખ થઈ શકી છે. એમાં આઠ વર્ષની એક બાળકીનો સમાવેશ થાય છે.
કૉન્સર્ટ પૂરી થયા પછી ધડાકો
આ ઘટનાના સાક્ષીઓએ જણાવ્યું હતું કે અરિયાના ગ્રાન્ડે કાર્યક્રમ પૂરો કરીને સ્ટેજ પરથી રવાના થઈ એ પછી પ્રચંડ વિસ્ફોટ થયો હતો. મૅન્ચેસ્ટર અરીનાના અંદરના ભાગમાંથી જોરદાર ધડાકાનો અવાજ સંભળાયો હતો.
ઘણાં બાળકો ને ટીનેજરો ભોગ બન્યાં
અરિયાના ગ્રાન્ડેના ફૅન્સમાં બાળકો અને ટીનેજર છોકરીઓનું પ્રમાણ મોટું છે એટલે ઘણાં બાળકો તથા ટીનેજર્સ આ હુમલાનો ભોગ બન્યાં છે. યુરોપના સૌથી મોટા ઇન્ડોર અરીના મૅન્ચેસ્ટર અરીનામાં વિસ્ફોટ થયા પછી ગભરાઈ ગયેલા હજારો લોકો ઘટનાસ્થળેથી ભાગી છૂટવાની ઉતાïવળમાં ચીસો પાડવા લાગ્યા હતા. આ ઘટનાના વિડિયો-ફુટેજમાં ઇમર્જન્સી સર્વિસિસના કર્મચારીઓ લોકોને મદદ કરતા જોવા મYયા હતા.
લોહી જોઈને લોકોએ ચીસો પાડી
કેટલાક લોકોએ લોહી જોઈને ચીસો પાડી હતી, પણ અન્ય કેટલાક એવું કહેતા હતા કે ફુગ્ગા કે સ્પીકર ફાટ્યું હોવાને કારણે ધડાકા સંભળાયા હતા.
ગ્રેટર મૅન્ચેસ્ટર પોલીસના ચીફ કૉન્સ્ટેબલ ઇયાન હૉપકિન્સે જણાવ્યું હતું કે આ ઘટનાને અમે આતંકવાદી હુમલો ગણી રહ્યા છીએ અને એની અમે ઝડપભેર તપાસ કરી રહ્યા છીએ. આ હુમલો એક જ વ્યક્તિએ કર્યો હતો, પણ એ વ્યક્તિ એકલી હતી કે નેટવર્કનો હિસ્સો હતી એ શોધવાના પ્રયાસ ચાલુ છે. ઘાયલોને ગ્રેટર મૅન્ચેસ્ટરની હૉસ્પિટલોમાં સારવાર આપવામાં આવી રહી છે.  હુમલાખોર પુરુષનું અરીનામાં જ મોત થયું હોવાની વાતને પોલીસે સમર્થન આપ્યું હતું. હુમલાખોર ઇમ્પ્રોવાઇઝ્ડ એક્સપ્લોઝિવ ડિવાઇસથી સજ્જ થઈને આવ્યો હતો અને એ ડિવાઇસ વડે તેણે પ્રચંડ વિસ્ફોટ કર્યો હતો. હુમલાખોરની ઓળખ સ્થાપિત થવી બાકી છે.
અમેરિકન ટીવી-ઍક્ટ્રેસમાંથી પૉપસ્ટાર બનેલી અરિયાના ગ્રાન્ડેએ જણાવ્યું હતું કે મારી કૉન્સર્ટમાં કરવામાં આવેલા ઘાતક આતંકવાદી હુમલા પછી હું ભાંગી પડી છું અને આ બાબતે શું કહેવું એ મને સૂઝતું નથી.
અરિયાના ગ્રાન્ડેના પ્રવક્તાએ જણાવ્યું હતું કે પૉપસ્ટાર સલામત છે.
પોલીસે કર્યો બીજો વિસ્ફોટ
ઘટનાસ્થળની બાજુમાંથી સંદિગ્ધ વિસ્ફોટક સામગ્રી મળી આવી હતી. ગ્રેટર મૅન્ચેસ્ટર પોલીસે મૅન્ચસ્ટર અરીના નજીકના કૅથીડ્રલ ગાર્ડન્સ એરિયામાં એનો અંકુશિત વિસ્ફોટ કર્યો હતો. પોલીસે જણાવ્યું હતું કે એ વિસ્ફોટક સામગ્રી નહોતી, પણ ત્યજી દેવામાં આવેલાં કપડાં હતાં.
રાજકીય પક્ષોએ ચૂંટણીપ્રચાર થંભાવ્યો
આઠ જૂને યોજાનારી સામાન્ય ચૂંટણી માટેનો પ્રચાર સોમવારે રાતના આતંકવાદી હુમલા પછી તમામ રાજકીય પક્ષોએ થંભાવી દીધો હતો.
નૉર્થવેસ્ટ ઇંગ્લૅન્ડમાં થયેલા આતંકવાદી હુમલાનો તાગ મેળવવા માટે વડાં પ્રધાન થેરેસા મેએ લંડનમાં કૅબિનેટ ઑફિસ બ્રીફિંગ રૂમમાં તાકીદની બેઠક યોજી હતી.
થેરેસા મેએ કહ્યું હતું કે પોલીસ જેને આઘાતજનક આતંકવાદી હુમલો ગણાવી રહી છે એની તમામ વિગત મેળવવાના પ્રયાસ અમે કરી રહ્યા છીએ.
૧૨ વર્ષ પહેલાંના બૉમ્બવિસ્ફોટ કરતાં વધુ જીવલેણ
સોમવારે રાતે મૅન્ચેસ્ટર અરીનામાં થયેલો વિસ્ફોટ ૨૦૦૫ની સાત જુલાઈએ સેન્ટ્રલ લંડનમાં કરવામાં આવેલા શ્રેણીબદ્ધ બૉમ્બવિસ્ફોટો કરતાં પણ વધારે ઘાતક હતો. સેન્ટ્રલ લંડનમાં કરવામાં આવેલા શ્રેણીબદ્ધ બૉમ્બવિસ્ફોટમાં ધસારાના સમયે પબ્લિક ટ્રાન્સપોર્ટમાં પ્રવાસ કરતા લોકોને નિશાન બનાવવામાં આવ્યા હતા. એ હુમલામાં બાવન લોકોનાં મોત થયાં હતાં અને ૭૦૦થી વધુ લોકો ઘાયલ થયા હતા.
ભારતીયો માટે ઇમર્જન્સી નંબર
મૅન્ચેસ્ટરના વિસ્ફોટમાં કોઈ ભારતીયનું મોત થયું છે કે કેમ એ જાણવાના પ્રયાસ ચાલુ છે. આ હુમલામાં ઘાયલ થયેલા ભારતીય નાગરિકો લંડનના હાઈ કમિશનના પબ્લિક રિસ્પૉન્સ યુનિટનો ૦૨૦ ૭૬૩૨ ૩૦૩૫ નંબર પર સંપર્ક કરી શકે છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.